b'\n_START_ARTICLE_\nT\xc3\xa8trode de feix dirigit\n_START_PARAGRAPH_\nEl t\xc3\xa8trode de feix dirigit \xc3\xa9s un tipus de tub de buit o v\xc3\xa0lvula de buit amb un disseny que l\'hi permet produir m\xc3\xa9s pot\xc3\xa8ncia i menys distorsi\xc3\xb3 que un p\xc3\xa8ntode de caracter\xc3\xadstiques similars. Aquesta caracter\xc3\xadstica ha fet que siguin utilitzats generalment per amplificar un senyal el\xc3\xa8ctric.\n_START_SECTION_\nDisseny\n_START_PARAGRAPH_\nEl problema de l\'emissi\xc3\xb3 secund\xc3\xa0ria d\'electrons del t\xc3\xa8trode va ser resolt per Philips/Mullard mitjan\xc3\xa7ant la introducci\xc3\xb3 de la reixa supressora obtenint aix\xc3\xad el p\xc3\xa8ntode. No obstant aix\xc3\xb2, en aplicacions d\'\xc3\xa0udio, la distorsi\xc3\xb3 harm\xc3\xb2nica, encara que menor que la del tr\xc3\xadode, est\xc3\xa0 composta essencialment d\'harm\xc3\xb2nics imparells, donant el resultat amb un component dur i poc musical. Algunes companyies,incloent RCA i EMI es van posar a treballar per trobar una soluci\xc3\xb3. Els t\xc3\xa8trodes de feix dirigit van sorgir d\'aquesta recerca. El primer va ser el 6L6, que encara es fa servir avui en dia tant en HiFi d\'"audi\xc3\xb2fil" com en l\'amplificaci\xc3\xb3 de guitarra._NEWLINE_Els t\xc3\xa8trodes de feix dirigit estan equipats amb dues pantalles connectades al c\xc3\xa0tode que dirigeixen el flux d\'electrons cap a l\'\xc3\xa0node a trav\xc3\xa9s de les reixes de control primer i pantalla despr\xc3\xa9s. El bobinat, o dibuix, de les reixes \xc3\xa9s alineat amb precisi\xc3\xb3, d\'aquesta manera la reixa de control crea feixos d\'electrons que travessen la reixa de pantalla f\xc3\xa0cilment, fent que aquesta sigui \xe2\x80\x9cinvisible\xe2\x80\x9d per al c\xc3\xa0tode. Aquest posicionament de les reixes redueix el corrent a trav\xc3\xa9s de la reixa supressora. Un cop travessada la reixa supressora es crea un espai on els electrons es frenen pel fet que el potencial de l\'\xc3\xa0node \xc3\xa9s inferior al de la reixa de pantalla. Aquests electrons \xe2\x80\x9clents\xe2\x80\x9d creen una c\xc3\xa0rrega espacial negativa que repel els electrons secundaris cap a l\'\xc3\xa0node.\n_START_SECTION_\nDesenvolupament\n_START_PARAGRAPH_\nLa societat MOV considerava aquest tipus de tub molt dif\xc3\xadcil de fabricar, a causa de la complexitat que suposava haver d\'alinear el dibuix de les reixes, i es va posar en contacte amb la RCA per fabricar-lo conjuntament. Aquesta tenia els recursos per produir un disseny que funciones. El que result\xc3\xa0 va ser el 6L6, degut al millor rendiment d\'aquest, en comparaci\xc3\xb3 amb els p\xc3\xa8ntodes, un gran nombre de t\xc3\xa8trodes de feix dirigit van apar\xc3\xa8ixer en el mercat. En l\'\xc3\xa0udio, els millors exemples s\xc3\xb3n els KT66 i KT88 produ\xc3\xafts per MOV, aquest models encara es fabriquen avui en dia, malgrat que per altres fabricants._NEWLINE_\xc3\x89s interessant observar que moltes v\xc3\xa0lvules que avui en dia s\xc3\xb3n comercialitzades com p\xc3\xa8ntodes, en realitat s\xc3\xb3n t\xc3\xa8trodes de feix dirigit. Per exemple, encara que el tub de refer\xc3\xa8ncia EL34 de Mullard est\xc3\xa0 constru\xc3\xaft com un p\xc3\xa8ntode, molts fabricants el comercialitzen com a t\xc3\xa8trode de feix dirigit. Un altre exemple era el doble-tub ECL82 produ\xc3\xaft per Philips/Mullard, que definien com un tr\xc3\xadode + un p\xc3\xa8ntode de baixa pot\xc3\xa8ncia, resulta ser un tr\xc3\xadode + un t\xc3\xa8trode de feix dirigit._NEWLINE_Els t\xc3\xa8trodes de feix dirigit de major venda s\xc3\xb3n probablement els "6L6" de la s\xc3\xa8rie (25L6, 35L6 i 50L6), i les seves versions en miniatura 50B5 50C5 i que estaven sobre el mili\xc3\xb3 de receptors AM "All American Five" (receptors de "cinc" v\xc3\xa0lvules).\n_START_SECTION_\nCaracter\xc3\xadstiques\n_START_PARAGRAPH_\nL\'\xc3\xbas de dues plaques com reixa supressora (g3), en comptes de la reixa bobinada del p\xc3\xa8ntode. Aquests tubs tracten de combinar els avantatges del tr\xc3\xadode amb els de p\xc3\xa8ntode. D\'aquesta manera, tenen una sensibilitat igual a la del p\xc3\xa8ntode i una imped\xc3\xa0ncia de sortida relativament petita i propera a la d\'un tr\xc3\xadode. Aquestes caracter\xc3\xadstiques el converteixen en un tub d\'elecci\xc3\xb3 en moltes \xc3\xa0rees d\'etapes de pot\xc3\xa8ncia tant d\'\xc3\xa0udio com de transmissors de pot\xc3\xa8ncia a freq\xc3\xbc\xc3\xa8ncies molt altes._NEWLINE_Per al disseny de circuits, les equacions utilitzades s\xc3\xb3n les mateixes que per al p\xc3\xa8ntode._NEWLINE_Alguns tubs com l\'EL34 estan fabricats com un p\xc3\xa8ntode per part d\'alguns fabricants i altres ho fan amb t\xc3\xa8trode de feix dirigit (amb la refer\xc3\xa8nca 6CA7). Tamb\xc3\xa9 hi ha una versi\xc3\xb3 especial de l\'EL34 (EL37) amb la reixa pantalla deliberadament modificada per produir un so ric en el 3r harm\xc3\xb2nic, caracter\xc3\xadstic del "so Rock de l\xc3\xa0mpada" de la guitarra el\xc3\xa8ctrica. No cal dir que aquest tub \xc3\xa9s totalment inadequat per a l\'alta fidelitat.'